ചിഹ്നങ്ങൾ ഉപയോഗിച്ചുകൊണ്ടുള്ള ഇമോട്ടിക്കോണുകളിലൂടെയായിരുന്നു ഇമോജികളുടെ വളർച്ച. ജപ്പാന്റെ അകത്തും പുറത്തുമായി ഇമോജികളുടെ ഗ്രാഫിക്കൽ റെപ്രസെന്റേഷനും വളർന്നുവന്നു.

ജാപ്പനീസ് മൊബേൽ ഓപ്പറേറ്റർമാരായ NTTDocoMo , au , സോഫ്റ്റ്ബാങ്ക് മൊബൈൽ (വോഡാഫോൺ) എന്നിവയായിരുന്നു ഇമോജികൾ ഉപയോഗിച്ചിരുന്നത്. പിന്നീട് ഓരോരുത്തരുടേയും ആവശ്യങ്ങളനുസരിച്ച പ്രത്യേകം ഇമോജികൾ സ്വന്തമായി ഉണ്ടാക്കുവാൻ തുടങ്ങി. ആദ്യത്തെ ഇമോജി 1999-ൽ ജപ്പാനിലെ ഷിഗെറ്റാക കുറീറ്റയാണ് വികസിപ്പിച്ചെടുത്തത്. NTT DoCoMoയുടെ ഐ-മോഡ് മൊബൈൽ ഇന്റർനെറ്റ് പ്ലാറ്റ്ഫോമിന്റെ നിർമ്മാണ സംഘത്തിലെ ഒരംഗമായിരുന്നു കുറീറ്റ. കാലാവസ്ഥ പറയാനായുള്ള കാലാവസ്ഥയുടെ ഇമോജികൾ, ചൈനീസ് കഥാപാത്രങ്ങളുടെ ഇമോജികൾ എന്നിവയിൽ നിന്നാണ് അദ്ദേഹം ഇമോജികളിലേക്ക് ആവാഹിതനായത്. മറ്റ് സർവീസുകളിൽ നിന്ന വേറിട്ട് നിൽക്കാനും, ഇലക്ട്രോണിക് കമ്മ്യൂണിക്കേഷൻ കൂടുതൽ സരളമാക്കാനുമായി  ഐ-മോഡ് മെസേജിംഗിന്റെ ഭാഗമായി  176 12x12 പിക്സൽ വലിപ്പമുള്ള ആദ്യത്തെ ഒരുകൂട്ടം ഇമോജികൾ രൂപംകൊണ്ടു. അദ്ദേഹം നിരീക്ഷിക്കാറുണ്ടായിരുന്നു മുഖഭാവങ്ങൾ, മറ്റു നഗരങ്ങളിലെ നാഗരികതകൾ എന്നിവയാണ് കുറീറ്റ ഇമോജികളാക്കിയത്.

NTT DoCoMoയുടെ ഐ-മോഡിനായുള്ള ഓരോ ഇമോജികളും 12x12 പിക്സൽ ഗ്രിഡിലാണ് നിർമ്മിച്ചിരിക്കുന്നത്.  അത് കൈമാറുമ്പോൾ ഇമോജിയുടെ ചിഹ്നങ്ങളെ 2 ബൈറ്റിന്റെ സീക്വൻസായിട്ടായിരിക്കും നിലകൊള്ളുക. അടിസ്ഥാനപരമായ സ്പെസിഫിക്കേഷനുകൾക്ക് 1706 ചിഹ്നങ്ങളുണ്ടാവും, സി-എച്ച്.ടി.എം.എൽ 4.0 സപ്പോർട്ട് ചെയ്യുന്ന ഫോണുകളിൽ 76 ചിഹ്നങ്ങൾ അധികമുണ്ടാകും.

au കമ്പനിയുടെ മൊബേൽ ഫോണുകളിലെ IMG ടാഗ് ഉപയോഗിച്ചിട്ടാണ് പ്രതിപാദിച്ചിരിക്കുന്നത്.  സോഫ്റ്റ്ബാങ്ക് മൊബേൽ ഇമോജികൾ എസ്.ഐ / എസ്.ഒ എസ്കേപ് സീക്വെൻസിലാണ്, കൂാടാതെ അവ നിറങ്ങളും അനിമേഷനും പിൻതുണക്കുന്നുണ്ടായിരുന്നു. DoCoMoയുടെ ഇമോജികൾ കൈമാറാൻ കുറച്ച് ബുദ്ധിമുട്ടള്ളതായിരുന്നെങ്കിൽ au യുടെ ഇമോജി കൈമാറ്റം കൂടുതൽ വഴങ്ങുന്നതായിരുന്നു.

2010 -നു ശേഷം കുറച്ച് ഇമോജികൾ, കാരക്ടറുകളെ ഒരു കൃത്യമായ തുല്യമായ മേഖലയിലേക്ക് കൊണ്ടുപോകുന്ന  യൂണിക്കോഡിലേക്ക് മാറി. അതോടെ ജപ്പാന്റെ പുറത്തേക്കും, വ്യത്യസ്ത ഓപ്പറേറ്റിംഗ് സിസ്റ്റങ്ങളിൽ ഇമോജികൾ വ്യാപിച്ചു.

യൂണിക്കോഡ് സ്റ്റാന്റാർഡ് വേർഷനിൽ പിന്നീട് നൂറോളം ഇമോജികൾ എൻകോഡ് ചെയ്യപ്പെട്ടു, 2010  ഒക്ടോബറിന് ഇറങ്ങിയ 6.0 എന്ന വേർഷനിലായിരുന്നു അത്. കൂടാതെ ഗൂഗിളിന്റെ അപേക്ഷയും (കാട് മോമോയ്, മാർക്ക് ഡേവിസ്, മാർക്കസ് ശെരെർ എന്നിവർ യൂണിക്കോഡ് ടെക്ക്നിക്കൽ കമ്മിറ്റിക്ക് ആഗസ്റ്റ് 2007-ന് കത്തെഴുതി.) ആപ്പിളിന്റെ അപേക്ഷയും, (യാസുവോ കിഡ ,പീറ്റർ എഡ്ബർഗ് എന്നിവർ 607 കാരക്ടേഴ്സിനുവേണ്ടിയുള്ള ആദ്യത്തെ UTC അപേക്ഷ നടത്തി, ജനുവരി 2009നായിരുന്നു അത്). യൂണിക്കോഡ് കൺസോർട്ടിയം അംഗങ്ങളോട് നീണ്ട ചർച്ച ഉണ്ടായി, യുണൈറ്റഡ് സ്റ്റേറ്റ്സ്, ജെർമനി, ഐർലാന്റ് , ജപ്പാൻ എന്നീ രാജ്യങ്ങൾ ചർച്ചയിൽ പങ്കെടുത്തു. തുടർന്നുണ്ടായ കാമ്പെയിനിലൂടെ പുതിയ കാരക്ടറുകൾ നിർമ്മിക്കപ്പെട്ടു (പ്രധാനമായും മാപ്പുകൾക്കാവശ്യമായ സിമ്പലുകളും യൂറോപ്യൻ ചിഹ്നങ്ങളും). യൂണിക്കോഡ് സ്റ്റാന്റാർഡിലേക്കുള്ള ഇമോജികളുടെ എൻകോഡിംഗ് ജപ്പാന് വെളിയിലും അതിന് പ്രചാരം കൂടാൻ കാരണമായി. യൂണിക്കോഡ് സ്റ്റാന്റാർഡ് 6.0 വേർഷന്റെ പ്രധാനപ്പെട്ട ഇമോജി സെറ്റിന് 722 കാരക്ടറുകളുണ്ടായിരുന്നു, അതിൽ 114  മാപ്പുകൾക്കാവശ്യമായ കാരക്ടറുകളെ അവ പ്രി-6.0 വേർഷനിലായിരുന്നു അവതരിപ്പിച്ചത്, ബാക്കിയുണ്ടായിരുന്ന 608 കാരക്ടറുകൾ 6.0 -ൽ തന്നെ അവതരിപ്പിച്ചു.  ഇമോജികളുടെ പുതിയ ചിഹ്നങ്ങൾ ഏഴ് ബ്ലോക്കുകളിലായിട്ടാണ് എൻകോഡ് ചെയ്തത് (ചിലത് പുതിയതായി നിർമ്മിക്കുകയും ചെയ്തു). കൂടാതെ അതിൽ EmojiSources.txt എന്ന ഫയലുണ്ട്, അതിൽ മാപ്പിങ്ങിന്റെയും, ജാപ്പനീസ് അക്ഷരമാലകളേയും കാണാം. പ്രാദേശികമായ ചിഹ്നങ്ങളെ ഈ സെറ്റിന്റെ ഭാഗമായിട്ടാണ് നിർമ്മിച്ചെടുത്ത്. രാജ്യങ്ങളുടെ ദേശീയ പതാകകൾ ഇതിന്റെ ഭാഗമായിട്ടുള്ളതാണ്.

ഇന്റർനാഷണൽ മാർക്കറ്റുകൾക്ക് യൂണിക്കോഡ് സ്റ്റാന്റാർഡിലേക്ക് പുതിയ ഡിസൈനുകൾ നിർമ്മിക്കാനായിട്ടുള്ള സമ്മർദ്ദമായിരുന്നു ഇമോജിയുടെ പ്രശസ്തിയ്ക്ക് കൂടുതൽ ഊർജ്ജം നൽകിയത്. യൂണിക്കോഡ് 7.0 -ൽ 250 ഇമോജികൾ ചേർക്കപ്പെട്ടു, webdings , wingdings എന്നീ ഫോണ്ടുകളിലായിരുന്നു അതിൽ മിക്കവയും. ഇപ്പോൾ പല മെസ്സഞ്ചറുകളിലും ജപ്പാനിലെ യാഹു, എം.എസ്.എൻ മെസ്സഞ്ചർ എന്നിവ ഉപയോഗിക്കുന്ന മാത്രമല്ലാതെ, പ്രി-യൂണിക്കോഡ് ചെയ്തിട്ടുള്ള ഇമോജികൾ ഉപയോഗിക്കുന്നു . യൂണി ക്കോഡ് 8.0 -ൽ 41 ഇമോജികൾ ചേർക്കപ്പെട്ടു, ക്രിക്കറ്റ് ബാറ്റ് പോലെ കായിക ഉപകരങ്ങളും, ടാകൊ  പോലുള്ള ഭക്ഷണങ്ങൾ പദാർത്ഥങ്ങളും, പുതിയ മുഖഭാവങ്ങളും, ഒരുമയുടെ ചിഹ്നങ്ങളും അതിലുൾപ്പെടുന്നു. 

യൂണിക്കോഡിന്റെ സ്പെസിഫിക്കേഷനും, വേർഷന്റെ വ്യത്യാസവും കൊണ്ട് ഇമോജികൾ ഒരു ഡിവൈസിൽ നിന്ന് മറ്റൊന്നിലേക്ക് കൈമാറ്റം ചെയ്യുമ്പോൾ ചെറിയ മാറ്റങ്ങൾക്ക് വിധേയമാകുന്നു. ആപ്പിളിന്റെ രീതി അനുസരിച്ച്, ആപ്പിൾ ഉത്പന്നങ്ങളിലെ കലണ്ടർ ഇമോജി 2002-ലെ ജൂലൈ 17 എന്ന തിയതി ഉപയോഗിക്കാറുണ്ടായിരുന്നു, അതുകൊണ്ടുതന്നെ ചില ആപ്പിൾ ഉപഭോക്താക്കൾ ജൂലൈ 17 എന്ന തിയ്യതിയെ വേൾഡ് ഇമോജി ഡെ എന്ന വിളിക്കുന്നു ,പക്ഷെ മറ്റ് ഇമോജി ഫോണ്ടുകൾ ഈ സാദൃശ്യം കാണിക്കാറില്ല.

ആപ്പിളിന്റെ ചില ഇമോജികൾ സോഫ്റ്റ് ബാങ്ക് സ്റ്റാന്റാർഡിലുള്ള ഇമോജികളോട് സാദൃശ്യം കാണിക്കാറുണ്ട്, ചിലപ്പോൾ ആപ്പിൾ നിർമ്മിക്കപ്പെട്ട  കാലത്ത് ജപ്പാനിലെ ഏക മൊബേൽ ഓപ്പറേറ്റർ സോഫ്റ്റ് ബാങ്ക് മാത്രമായതുകൊണ്ടാവാം. ഉദാഹരണത്തിന്  💃 (യൂണിക്കോഡിൽ നർത്തകി എന്ന് പേര് നൽകിയിരിക്കുന്നു, ആഘോഷത്തിന്റെ ചിഹ്നമായി ഉപയോഗിക്കന്നു.) ആപ്പിളിലേയും, സോഫ്റ്റ് ബാങ്ക് സ്റ്റാന്റാർഡിലേയും സ്ത്രി ചിഹ്നമാണ്.

ചില ഇമോജികൾ സംസ്കാരത്തിന്റെ വ്യത്യാസങ്ങൾ മൂലം ആശയവിനിമയത്തിൽ അവ്യക്തത ഉണ്ടാക്കുന്നുണ്ട് എന്ന് വിദഗ്ദ്ധർ അവരുടെ പഠനങ്ങളിൽ പറയുന്നുണ്ട്. ഉദാഹരണത്തിന്  💅 (നെയിൽ പോളിഷ്) ഇംഗ്ലീഷ് ഭാഷയിൽ അലസതയുള്ള , കൂടുതൽ ദേഷ്യക്കാരനായ, ഉത്തരവാദിത്തമില്ലാത്ത എന്നർത്ഥമാക്കുന്നതാണ്. യൂണിക്കോഡിൽ ചിലപ്പോൾ ഓരോ  ഇമോജികളും എങ്ങനെ ഉപയോഗിക്കണം എന്ന ചെറിയ നോട്ടുകൾ നൽകാറുണ്ട്, ഉദാഹരണത്തിന്  💺 (സീറ്റ്) എന്ന ഇമോജിക്ക് താഴെ "ട്രെയിൻ, തിയേറ്റർ, വിമാനം എന്നിവയിലെ റിസർവ്ഡ് ടിക്കറ്റ് സീറ്റ്" എന്ന കുറിപ്പ് നൽകിയിരിക്കുന്നു. 

മൈക്രോസോഫ്റ്റ് വിൻഡോസ്
ചരിത്രം
സ്കിൻ കളർ
ലിനക്സ്